stanford-oval/wikipedia huggingface dataset:
Punanokkakiuru

| Punanokkakiuru |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Hietikkokiurut Spizocorys
Laji::  conirostris
Kaksiosainen nimi
 Spizocorys conirostris  (Sundevall, 1850) 
Katso myös
   Punanokkakiuru Wikispeciesissä   Punanokkakiuru Commonsissa 
Infobox OKNimi-testi OKIUCN-testi OK: 
Punanokkakiuru (Spizocorys conirostris) on eteläafrikkalainen varpuslintu. Sen elinympäristö käsittää mantereen eteläosan läntisestä Sambiasta Etelä-Afrikkaan. Siitä tunnetaan kuusi alalajia. Karl Jakob Sundevall kuvaili lajin holotyypin Vetchkopista Etelä-Afrikasta 1850.
Paperitehdas

Stora Enson Veitsiluodon paperitehdas
Paperitehdas on paperin valmistamiseen tarkoitettu tehdas. Paperitehtaassa valmistetaan paperia kasvikuiduista, kuten selluloosasta, vanhoista vaatteista tai muista raaka-aineista. Paperitehtaissa käytetään paperikoneita, kuten fourdrinier.
Historia

Paperitehtaiden historian tutkimista vaikeuttaa tutkijoiden käyttämän terminologian ja määritelmien hajanaisuus. Useat käyttävät termiä tehdas erottelematta sitä, onko tehtaan käyttövoimana ihminen, eläin vai vesi. Tämän seurauksena on ollut vaikeata määrittää milloin vesivoimaa ryhdyttiin käyttämään hyödyksi paperinvalmistuksessa. Tämä on ollut merkittävä muutos paperin valmistuksessa käytettävissä menetelmissä.
Historia > Käsityönä ja eläinvoimalla tapahtunut paperinvalmistus

Kiinalaiset ja muslimipaperivalmistajat hyödynsivät ihmis- ja eläinvoimaa paperin valmistuksessa. Ei kuitenkaan ole varmoja lähteitä sille, että he olisivat hyödyntäneet vesivoimaa. Tämän johdosta paperitehtaista käytettiin yleensä nimitystä paperimylly.
Tutkijat ovat löytäneet paperimyllyjä Bagdadista Abbasidien aikakaudelta vuosilta 794–795. Vesivoiman käytöstä ei kuitenkaan ole vielä tältäkään ajalta varmoja viitteitä.
Historia > Vesivoimalla toimivat paperitehtaat

Al-Andaluksessa tehty kattava tutkimus alueen paperinvalmistuksesta ei paljastanut merkkejä vesikäyttöisistä tehtaista. Myöskään reconquistan jälkeen tapahtuneessa omaisuuden jaossa ei ole mainittu vesivoimalla toimineita paperitehtaita. Arabialaisissa teksteissä ei koskaan mainita termiä mylly paperinvalmistuksen yhteydessä ja  Ziridien sulttaanin Al-Muizz ibn Badisin kirjoittamassa kuvauksessa puhutaan ainoastaan käsin tapahtuvasta paperinvalmistuksesta. Englantilainen insinööri ja historioitsija Donald Hill on tunnistanut mahdollisen vesivoimalla toimineen paperitehtaan Samarkandista 1000-luvulta. Hillin lähteenä on persialaisen tiedemiehen Al-Biruniin muistiinpanoihin, mutta hän myöntää, että muistiinpanoissa mainitaan liian lyhyesti, jotta asia voitaisiin varmuudella päätellä. Tätä kuitenkin pidetään ensimmäisenä lähteenä vesivoimalla tapahtuneesta paperinvalmistuksesta.
Hill mainitsee, että paperitehtaita on mainittu varhaisissa kristillisissä katalonialaisissa lähteissä 1150-luvulta lähtien, joka voi viitata islamilaisiin perinteisiin, mutta varmoja lähteitä tälle ei ole.
Ensimmäinen varma viite vesivoimalla toimineesta paperitehtaasta on vuodelta 1282  Aragonian kuningaskunnasta. Pietari III antamassa julistuksessa mainitaan kuninkaallisen vesimyllyn perustaminen paperinvalmistuksen keskuksena toimineeseen Xàtivaan. Alueen paikalliset muslimipaperinvalmistajat näyttävät vieroksuneen uutta keksintöä, sillä julistuksessa annetaan heille oikeus jatkaa paperinvalmistusta perinteisellä tavalla.
Ensimmäinen Alppien pohjoispuolella toiminut pysyvä paperitehdas perustettiin 1390 Nürnbergiin. 1300-luvun puolivälin jälkeen paperinvalmistus Euroopassa kehittyi nopeasti.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Paper mill
Käännös suomeksi
Paravóla

| Paravóla Παραβόλα |
| --- | --- |
 Paravólan kylä.
 Kunnallisyksikön sijainti
 Paravóla
 Koordinaatit: 38°36′49″N, 21°31′13″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Agrínio
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  380308
Väkiluku (2011):  3 773
 – Kylä­yhdys­kunta:  1 631
 – Kylä:  1 118
Aikavyöhyke:  UTC+2
 – Kesäaika:  UTC+3
Postinumero:  30010
Infobox OKVirheellinen NIMI-arvo: 
Paravóla (kreik. Παραβόλα) on Kreikan kylä sekä samanniminen Agrínion kunnan kunnallisyksikkö (Δημοτική Ενότητα Παραβόλας, Dimotikí Enótita Paravólas) ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 3 773 ja varsinaisen Paravólan kylän väkiluku 1 118 (vuonna 2011).
Paravólan kylä sijaitsee linnuntietä noin kymmenen kilometriä itään Agrínion kaupungista. Paravólan kunnallisyksikkö käsittää alueen Agrínion kunnan itäosassa Trichonída-järven pohjoispuolella. Paravóla oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Agrínion kuntaan yhdessä Angelókastron, Arákynthoksen, Makryneían, Neápolin, Panaitolikón, Parakampýlian, Strátoksen ja Thestieísin kanssa, jolloin se muuttui uuden kunnan kunnallisyksiköksi.
Kunnallisyksikön osat

Paravólan kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Afráto | Afráto | 26 |
| Kallithéa | Kallithéa | 355 |
| Kallithéa | Loústra | 26 |
| Kyrá Vgéna | Kyrá Vgéna | 119 |
| Lampíri | Káto Lampíri | 21 |
| Lampíri | Lampíri | 103 |
| Nerománna | Dogrí | 136 |
| Nerománna | Krýo Neró | 99 |
| Nerománna | Nerománna | 118 |
| Nerománna | Vareiá | 126 |
| Palaiokaryá | Ágios Geórgios | 92 |
| Palaiokaryá | Palaiokaryá | 132 |
| Pantánassa | Pantánassa | 531 |
| Paravóla | Agía Varvára | 46 |
| Paravóla | Káto Tragána | 248 |
| Paravóla | Paravóla | 1 118 |
| Paravóla | Plataniás | 157 |
| Paravóla | Tragána | 62 |
| Peristéri | Ágios Ioánnis | 27 |
| Peristéri | Peristéri | 129 |
| Spartiás | Makrá Logká | 26 |
| Spartiás | Spartiás | 37 |
| Spartiás | Stekoúla | 21 |
| Spartiás | Striganiá | 18 |
Yhteensä: 3 773
Aiheesta muualla

Kuvia tai muita tiedostoja aiheesta Paravóla Wikimedia Commonsissa
Pyörätuolikoripallon SM-sarja

Pyörätuolikoripallon SM-sarja on ollut SIU (Suomen Invalien Urheiluliiton) ja Suomen Koripalloliiton järjestämä pyörätuolikoripallon korkein sarjataso Suomessa. Ensimmäistä kertaa sarja pelattiin kaudella jo 1970-luvun loppupuolella 1977-. Sarja on tunnettu joinakin vuosina PT-keskus League -nimisenä.
Pyörätuolikoripallon SM-sarja pelataan sekä miehille että naisille tarkoitetuilla sekajoukkueilla. Vuosina 1988–2012 pelattiin myös alempaa sarjatasoa I-divisioonaa.
Suomalaisjoukkueiden lisäksi SM-sarjassa on ollut mukana venäläinen Nevski Alijans Pietarista.
Joukkueet kaudella 2014–2015

Kaudella 2014–2015 Pyörätuolikoripallon SM-sarjassa on mukana neljä joukkuetta. Runkosarjan ottelut järjestetään turnausmuodossa eri paikkakunnilla, jonka jälkeen pelataan välierät ja loppuottelut.
Salon Vilpas
Pussihukat, Vantaa
TaNMKY, Tampere
Turun Riento
Mitalistit

| Vuosi | Kultaa | Hopeaa | Pronssia |
| --- | --- | --- | --- |
| 2008 | Pussihukat | Turun Tiikerit | Tapiolan Honka |
| 2009 | Nevski Alijans | PuHu Juniorit | TSI/NMKY |
| 2010 | Nevski Alijans | Pussihukat | Lahden NMKY |
| 2011 | Pussihukat | Lahden NMKY | Nevski Alijans |
| 2012 | TSI/NMKY | Pussihukat | BC Sisu |
| 2013 | Lahden NMKY | TSI/NMKY | Pussihukat |
| 2014 | Pussihukat | TSI/NMKY | Lahden NMKY |
Punamesikko

| Punamesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Punamesikot Myzomela
Laji::  cruentata
Kaksiosainen nimi
 Myzomela cruentata  Meyer, 1875 
Katso myös
   Punamesikko Wikispeciesissä   Punamesikko Commonsissa 
Infobox OKNimi-testi OKIUCN-testi OK: 
Punamesikko (Myzomela cruentata) on mesikoiden heimoon kuuluva varpuslintu.
Levinneisyys

Punamesikkoa tavataan Indonesiassa ja Papua-Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi.
Raymond Talleux

| Mitalit> Miesten soutu.Maa:   Ranska. Olympialaiset  | Mitalit> Miesten soutu.Maa:   Ranska. Olympialaiset  | Mitalit> Miesten soutu.Maa:   Ranska. Olympialaiset  | Miesten soutu> Maa:   Ranska. |
| --- | --- | --- | --- |
|  Hopeaa | Pariisi 1924 | perämiehellinen nelikko |  |
Raymond Émile Julien Talleux (2. maaliskuuta 1901 Boulogne-sur-Mer – 21. maaliskuuta 1982 Saint-Martin-Boulogne) oli ranskalainen soutaja ja olympiamitalisti. Hän sai vuoden 1924 kesäolympialaisissa Pariisissa hopeaa miesten perämiehellisessä nelikossa. Lisäksi hän kilpaili siellä perämiehellisessä kaksikossa ja sijoittui siinä neljänneksi.
Patricia

| Patricia |
| --- | --- |
Nimipäivä:   
– suomenkielinen:  –
– ruotsinkielinen:  16. huhtikuuta
– ortodoksinen:  –
Muunnelmia:  Pat
Vastineita eri kielissä:  Patrice
Nimen alkuperä:  Patrick
Infobox OKNimi-testi OK: 
Patricia on varsinkin englannin-, espanjan- ja saksan­kielisissä maissa yleinen naisen etu­nimi, Patrick-nimen nais­puolinen vastine.
Suomessa nimi Patricia on vuoden 2019 loppuun mennessä annettu noin 2 371 henkilölle. Patrician nimipäivä on suomen­ruotsalaisen kalenterin mukaan 16. huhtikuuta.
Nimen muita merkityksiä

Hurrikaani Patricia, Tyynenmeren itäosassa lokakuussa 2015 vallinnut hirmumyrsky
Patricia of Finland, naisten alusvaatemerkki
Aiheesta muualla

Kuvia tai muita tiedostoja aiheesta Patricia Wikimedia Commonsissa
Rachel Maclean

| Rachel Maclean |
| --- | --- |

Henkilötiedot
Syntynyt: 1987 (ikä 36–37) Edinburgh, Skotlanti, Yhdistynyt kuningaskunta
Rachel Maclean (s. 1987 Edinburgh) on brittiläinen videotaiteilija, joka asuu ja työskentelee Glasgow’ssa. Hän valmistui Edinburgh College of Artista vuonna 2009.
Maclean edustaa Skotlantia vuoden 2017 Venetsian biennaalissa. Hänen teoksensa Let It Go on osa suomalaista ARS17+ Online Art -kokoelmaa.
Teokset

Let It Go (2015)
Aiheesta muualla

Rachel Macleanin kotisivut
Rachel Macleanin Youtube-kanava
Raymond Sumlut Gam

Raymond Sumlut Gam (s. 19. kesäkuuta 1953) on myanmarilainen roomalaiskatolinen piispa. Hänet vihittiin papiksi Myitkyinan hiippakuntaan 29. maaliskuuta 1981 ja nimitettiin Banmawin hiippakunnan johtoon 28. elokuuta 2006. Piispaksi vihkiminen seurasi 18. marraskuuta. Pääkonsekraattorina toimi Salvatore Pennacchio, jota avustivat Paul Zingtung Grawng ja Francis Daw Tang.
Raymond Telles

Raymond Telles vuonna 1961.
Raymond L. Telles, Jr. (5. syyskuuta 1915 – 8. maaliskuuta 2013) oli yhdysvaltalainen poliitikko ja diplomaatti. Hän toimi El Pason pormestarina vuosina 1957–1961 ja Yhdysvaltain suurlähettiläänä Costa Ricaan vuosina 1961–1967.
Telles oli syntyperäinen elpasolainen ja hänellä oli meksikolaisia ja espanjalaisia sukujuuria. Hänellä oli kaksi veljeä, Richard ja Joe. Hän lähti armeijaan vuonna 1941 ja eteni lopulta majuriksi. Hän palasi Yhdysvaltain ilmavoimiin Korean sodassa.
Tellesin nousu pormestariksi oli aikoinaan merkittävä; häntä pidetään ensimmäisenä yhdysvaltalaisena latinopormestarina. Hän vietti 90-vuotispäiväänsä syyskuussa 2005.
Tellesin urasta on julkaistu kirja The Making of a Mexican American Mayor: Raymond L. Telles of El Paso (1999).
Raymond Thorne

| Mitalit> Maa:   Yhdysvallat. Olympialaiset .Miesten uinti | Mitalit> Maa:   Yhdysvallat. Olympialaiset .Miesten uinti | Mitalit> Maa:   Yhdysvallat. Olympialaiset .Miesten uinti | Maa:   Yhdysvallat> .Miesten uinti |
| --- | --- | --- | --- |
|  Hopeaa | St. Louis 1904 | 4 × 50 jaardin vapaauintiviesti |  |
Raymond Comstock ("Ray") Thorne (29. huhtikuuta 1887 Chicago, Illinois – 10. tammikuuta 1921 Los Angeles, Kalifornia) oli yhdysvaltalainen uimari. Hän kilpaili vuoden 1904 kesäolympialaisissa Saint Louisissa, jossa hän sai hopeaa 4 × 50 jaardin vapaauintiviestissä ja sijoittui kuudenneksi 50 jaardin vapaauinnissa.
Thorne työskenteli myöhemmin ilmailussa ja palveli ensimmäisessä maailmansodassa. Hän kuoli 33-vuotiaana autoturmassa.
Paul Guilfoyle

| Paul Guilfoyle |
| --- | --- |

Henkilötiedot
Koko nimi:  Paul Vincent Guilfoyle
Syntynyt: 28. huhtikuuta 1949 (ikä 75) Boston, Massachusetts, Yhdysvallat
Ammatti:  näyttelijä
Puoliso:  Elizabeth (Lisa) C Giobbi (1989–)
Lapset:  1
Näyttelijä
Aktiivisena:  1981-
Merkittävät roolit:  “Jim Brass” (CSI) “Mickey Cohen” (L.A. Confidential) “esikuntapäällikkö Lloyd Shepard” (Air Force One) “Howard Ferguson” (Primary Colors)
Palkinnot
 2005 SAG-palkinto Outstanding Performance by an Ensemble in a Drama Series (CSI) 
Aiheesta muualla
IMDb 
Elonet
Paul Vincent Guilfoyle (28. huhtikuuta 1949 Boston, Massachusetts) on yhdysvaltalainen näyttelijä.
Ura

Guilfoyle aloitti näyttelijän uransa vuonna 1975. Hän vieraillut urallaan lukuisissa televisiosarjoissa (kuten Kova laki, Miami Vice). Hänen tunnetuimmat elokuvaroolit ovat sivuroolit elokuvista Kolme miestä ja baby, Beverly Hills kyttä 2, Mrs. Doubtfire – Isä sisäkkönä ja Striptease.
Hänen tunnetuin roolityönsä on etsivä Jim Brassin osa amerikkalaisessa rikossarjassa C.S.I., jossa Guilfoyle näytteli heti sarjan alkamisesta eli vuodesta 2000 asti. Sarjasta on tullut suuri menestys ympäri maailman. Guilfoyle näytteli sarjassa 14 vuotta. Vuonna 2014 hänen roolihahmonsa kuitenkin kirjoitettiin sarjasta ulos.
Yksityiselämä

Guilfoyle on ollut naimisissa Lisa Giobbin kanssa vuodesta 1989 lähtien ja pariskunnalla on yksi lapsi. Hän asuu perheineen New Yorkissa.
Aiheesta muualla

Paul Guilfoyle Internet Movie Databasessa. (englanniksi)
Public domain -merkki

Creative Commonsin Public domain -merkki
Creative Commonsin Public domain -merkki
Public domain -merkki (engl. Public Domain Mark, PDM) on tapa merkitä teos, joka on public domainia. Merkintätavan on kehittänyt Creative Commons -järjestö, ja se on vain indikaattori – se ei ole lisenssi.
Merkki on koodattu Unicodeen tunnuksella U+1F16E 🅮 CIRCLED C WITH OVERLAID BACKSLASH, joka lisättiin Unicoden versiossa 13.0.
Koska public domainille ei ole yhtä määritelmää ja tekijänoikeuslait vaihtelevat lainkäyttöalueen mukaan, teos voi olla public domainina käytettävissä joissakin maissa, kun taas toisissa se on edelleen tekijänoikeuden alainen (ns. hybridi-status).  Monien teosten oikeudellista asemaa on myös vaikea arvioida. Merkintää suositellaankin käytettäväksi vain teoksissa, jotka ovat todennäköisesti vapaita tekijänoikeusrajoituksista maailmanlaajuisesti.
Aiheesta muualla

Wikimedia Commonsissa on kuvia tai muita tiedostoja aiheesta .
Public domain -merkki @Creative Commons
Realiteetti

Realiteetti voi tarkoittaa seuraavia asioita:
Todellisuus
Totuus, tosiasia, tosiseikka, todellisuudessa vallitseva asiantila.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Realiteetti”, voi hakea sivunnimihaulla, laajalla sivunnimihaulla tai tekstihaulla.
Pyhä Kuolema

| Pyhä Kuolema> Tiedot |
| --- | --- |
Tyylilaji:  neofolk
Kotipaikka:  Suomi
Laulukieli:  suomi
Jäsenet:  Mikko Pöyhönen  
Levy-yhtiö:  Anima Arctica, Svart Records  
Infobox OKNimi-testi OK: 
Pyhä Kuolema on suomalainen neofolk-yhtye. Sen ainoa vakituinen jäsen on aiemmin yhtyeessä Tuhat Kuolemaa Sekunnissa soittanut Mikko Pöyhönen. Yhtye on julkaissut kolme albumia Anima Arctica- ja Svart Records -levymerkkien kautta.
Diskografia

2011: Saavun vaikken kulkisi, Anima Arctica
2013: Kevättuulisormi, Svart Records
2021: Uusi panssaroitu Suomi, Anima Arctica
Aiheesta muualla

Anima Arctica: Pyhä Kuolema, 2011 (englanniksi)
Discogs: Pyhä Kuolema (englanniksi)
Punaiset tulppaanit

| Punaiset tulppaanit> Evermore |
| --- | --- |
 Punaiset tulppaanit
Alkuperäisteos
Kirjailija:  Alyson Noël
Kieli:  englanti
Genre:  fantasiakirjallisuus
Kustantaja:  St. Martin's Press
Julkaistu:  helmikuu 2009
Sivumäärä:  320
ISBN:  ISBN 0-312-53275-X
Suomennos
Kustantaja:  WSOY
Julkaistu:  2011
Sarja: Kuolemattomat
Seuraava:  Sininen kuu
Löydä lisää kirjojaKirjallisuuden teemasivulta
Punaiset tulppaanit (engl. Evermore) on Alyson Noëlin Kuolemattomat-kirjasarjan ensimmäinen osa. Punaiset tulppaanit nousi heti bestselleriksi ja viipyi 34 viikkoa New York Times Bestsellers -listalla.
Juoni

Ever menettää perheensä kauheassa onnettomuudessa, jonka jälkeen hän on alkanut nähdä aaveita, ihmisten auroja, ihmisten ajatuksia ja pelkällä kosketuksella tuntemaan ihmisten tarinan. Hän välttelee ihmisiä aurinkolasit ja huppu päässään, kuulokkeet korvilla. Uudessa koulussa ihmiset kutsuvat häntä friikiksi, kunnes kaikki muuttuu hänen tavatessaan Damenin.
Ri Song Chol

Ri Song Chol (s. 5. huhtikuuta 1986 Pjongjang) on pohjoiskorealainen taitoluistelija. Hän on voittanut neljästi (2002/3, 2006/7, 2007/8, 2008/9) lajinsa Pohjois-Korean-mestaruuden. Lisäksi hän on yltänyt kolmesti (2003/4, 2004/5, 2005/6) toiselle sijalle.
Punamomotit

| Punamomotit |
| --- | --- |
 Amazonianmomotti (Baryphthengus martii)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Säihkylinnut Coraciiformes
Heimo::  Momotit Momotidae
Suku::  Punamomotit Baryphthengus  Cabanis & Heine, 1859
Katso myös
   Punamomotit Wikispeciesissä   Punamomotit Commonsissa 
Infobox OKNimi-testi OK: 
Punamomotit (Baryphthengus) on momottien heimoon kuuluva säihkylintusuku. Punamomotteja on BirdLife Suomen luokittelussa kaksi lajia.
Punamomotteihin kuuluvia lajeja

Amazonianmomotti (Baryphthengus martii)
Punamomotti (Baryphthengus ruficapillus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Baryphthengus (englanniksi)
Rengaskorkki

Avaamaton rengaskorkki Laitilan Wirvoitusjuomatehtaan pullossa.
Rengaskorkki on pullonkorkki, johon liitetystä renkaasta vetämällä korkki aukeaa. Suomessa rengaskorkkeja valmistaa hämeenlinnalainen Finn-Korkki Oy[lähde? ] , jonka tuotantoon ne ovat kuuluneet vuodesta 1983 lähtien[lähde? ]. Muualla maailmassa niitä valmistetaan mm. Japanissa ja Thaimaassa. Rengaskorkin suosio väheni Suomessa 1990-luvun alussa, mutta 2000-luvulla käyttö on jälleen kasvanut. Ainakin Laitilan Wirvoitusjuomatehdas on ottanut sen Suomessa uudelleen käyttöön. 1970-luvun takuukorkki oli rengaskorkin tapainen.
Paperiteollisuus

Pietarsaaren paperi- ja selluloosatehdas
International Paperin tehdas. Sampit River  Georgetown,  Etelä-Carolina.
Paperiteollisuus on osa metsäteollisuutta. Myös nimityksiä kemiallinen metsäteollisuus ja massa- ja paperiteollisuus käytetään. Alan tuotteita ovat paperi, kartonki, mekaaninen massa ja sellu. Hienopaperiteollisuus valmistaa kirjoitus- ja muuta toimistopaperia. Kartonkiteollisuus valmistaa ruskeat paperit ja muut pakkausmateriaalit. Paperiteollisuus saa ensi sijassa raaka-aineen puusta. Se käsitellään välituote paperimassaksi josta sitten valmistetaan paperia. Paperin valmistukseen käytetään myös kierrätyspaperia.
Vuonna 2018 Suomen paperi-, kartonki- ja sellutehtaat työllistivät noin 19 000 henkilöä.
Maailman suurimmat paperin- ja kartonginvalmistajat > Suurimmat paperin tuottajamaat tuotantomäärän mukaan

| Sija 2011 | Maa | Tuotanto 2011 (1000 tonneittain) | Osuus 2011 | Sija 2010 | Tuotanto 2010 (1000 tonneittain) |
| --- | --- | --- | --- | --- | --- |
| 1 |  Kiina | 99 300 | 24,9% | 1 | 92 599 |
| 2 |  Yhdysvallat | 75 083 | 18,8% | 2 | 75 849 |
| 3 |  Japani | 26 627 | 6,7% | 3 | 27 288 |
| 4 |  Saksa | 22 698 | 5,7% | 4 | 23 122 |
| 5 |  Kanada | 12 112 | 3,0% | 5 | 12 787 |
| 6 |  Etelä-Korea | 11 492 | 2,9% | 8 | 11 120 |
| 7 |  Suomi | 11 329 | 2,8% | 6 | 11 789 |
| 8 |  Ruotsi | 11 298 | 2,8% | 7 | 11 410 |
| 9 |  Brasilia | 10 159 | 2,5% | 10 | 9 796 |
| 10 |  Indonesia | 10 035 | 2,5% | 9 | 9 951 |
| 　 | Yhteensä (maailmassa) | 398 975 | 100,0% | 　 | 394 244 |
Lähde:
Maailman suurimmat paperin- ja kartonginvalmistajat > Suurimmat paperiteollisuuden tuottajayhtiöt tuotannon mukaan

| Sija | Yhtiö | Maa | Tuotanto 2015 (1000 tonneittain) | Sija myynnin mukaan |
| --- | --- | --- | --- | --- |
| 1 | International Paper |  Yhdysvallat | 23315 | 1 |
| 2 |  Nine Dragon Paper Holdings |  Kiina | 12630 | 18 |
| 3 | WestRock |  Yhdysvallat | 12487 | 4 |
| 4 | UPM |  Suomi | 9771 | 5 |
| 5 | Stora Enso |  Suomi | 9188 | 8 |
| 6 | Oji Paper Company |  Japani | 9115 | 3 |
| 7 | Sappi |  Etelä-Afrikka | 7306 | 15 |
| 8 | Smurfit Kappa |  Irlanti | 7000 | 9 |
| 9 | DS Smith |  Britannia | 6802 | 13 |
| 10 | Nippon Paper |  Japani | 6542 | 11 |

Lähde:
Maailman suurimmat paperin- ja kartonginvalmistajat > Suurimmat paperiteollisuuden tuottajayhtiöt nettotuotannon mukaan

| Sija | Yhtiö | Maa | 2008 nettomyynti (USD miljoonissa) | 2008 Nettotulot (tappio) (USD miljoonissa) |
| --- | --- | --- | --- | --- |
| 1 | International Paper |  Yhdysvallat | 24 829 | (1 282) |
| 2 | Kimberly-Clark |  Yhdysvallat | 19 415 | 1 690 |
| 3 | SCA |  Ruotsi | 16 965 (SEK) | 857 |
| 4 | Stora Enso |  Suomi | 16 227 | (991) |
| 5 | UPM |  Suomi | 13 920 | (263) |
| 6 | Oji Paper |  Japani | 12 788 | 114 |
| 7 | Nippon Unipac |  Japani | 11 753 | 55 |
| 8 | Smurfit Kappa |  Irlanti | 10 390 | (73) |
| 9 | Metsä Group |  Suomi | 9 335 | (313) |
| 10 | Mondi Group |  Britannia/ Etelä-Afrikka | 9 466 | (310) |
Aiheesta muualla

Wikimedia Commonsissa on kuvia tai muita tiedostoja aiheesta .
Paperi- ja selluteollisuus metsäteollisuuden tietopalvelussa (Arkistoitu – Internet Archive)
Metsäteollisuus ry
Paperiteollisuus tilastoina Metsäteollisuuden tilastopalvelu Tilda[vanhentunut linkki]
Metsäteollisuus
| --- | --- |
Mekaaninen metsäteollisuus::  sahateollisuus | kuitulevyteollisuus | lastulevyteollisuus | vaneriteollisuus | huonekaluteollisuus | insinööripuutuoteteollisuus | puusepänteollisuus | puutaloteollisuus |  rakennuspuutuoteteollisuus
Kemiallinen metsäteollisuus::  massateollisuus | paperiteollisuus | kartonkiteollisuus
Ri Sol-ju

Ri Sol-ju vuonna 2018
Ri Sol-ju tai Lee Seol-ju (hanguliksi: 리설주; s. 28. syyskuuta 1989 Pjongjang, Pohjois-Korea) on pohjoiskorealainen laulaja ja Pohjois-Korean johtaja Kim Jong-unin vaimo. He menivät naimisiin vuonna 2009 ja heidän ensimmäinen lapsensa oli tytär Ju-ae (s. 2012). Yhteensä parilla on kolme lasta. Ri esiintyy harvoin julkisuudessa, ja hänestä tiedetään kovin vähän. Tieto tyttärestä Ju-aesta tuli julkisuuteen, kun koripalloilija Dennis Rodman kertoi pitäneensä tätä sylissä.
Patterinmäki (Viipuri)

Näkymä Patterinmäen huipulta.
Patterinmäki (ven. Батарейная гора, Batarejnaja gora) on Viipurissa sijaitseva puisto ja entinen suomalainen kaupunginosa. Alue on vanhaa sotilas- ja linnoitusaluetta, jossa suomalaisten aikana toimi lisäksi muun muassa sairaaloita. Kallioisen mäen huippu kohoaa noin 30 metriä merenpinnan yläpuolelle.